பல கிராமங்களில் தாமிரபரணி கூட்டுக் குடிநீர் கிடைக்கவில்லை. இதனால், உப்பு நீரையே கிராம மக்கள் குடித்து வருகின்றனர்.பல முதியோர்கள் தங்களுக்கு அரசால் வழங்கப்பட்டு வந்த உதவித் தொகை எவ்வித அறிவிப்புமின்றி திடீரென நிறுத்தப்பட்டு விட்டதாகவும், அதை மீண்டும் வழங்க வேண்டுமெனில் கையூட்டு தர நிர்பந்தம் செய்வதாகவும் தெரிவித்தனர். இது ஒரு புறமிருக்க, முதியோர் உதவித் தொகை பெறத் தகுதியான ஏராளமானோர் கிராமங்களில் உள்ளனர். பலமுறை மனுக் கொடுத்தும் தங்களுக்கு உதவித் தொகை வரவில்லையெனவும் அவர்கள் புகார் கூறினர்.